ประกาศกรมวิชาการเกษตรเรื่อง เงื่อนไขการนำเข้าเมล็ดพันธุ์มะละกอจากไต้หวันพ.ศ. ๒๕๖๒ กรมวิชาการเกษตรได้วิเคราะห์ความเสี่ยงศัตรูพืชของเมล็ดพันธุ์มะละกอนำเข้าเพื่อการค้าจากไต้หวันเสร็จสิ้นแล้วอาศัยอำนาจตามความในมาตรา๘ (๒) และมาตรา ๑๐ แห่งพระราชบัญญัติกักพืช พ.ศ. ๒๕๐๗ ซึ่งแก้ไขเพิ่มเติมโดยพระราชบัญญัติกักพืช(ฉบับที่ ๓) พ.ศ. ๒๕๕๑ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๕ ประกอบกับมาตรา ๒๖ มาตรา ๒๗ มาตรา ๒๘ มาตรา ๓๓ มาตรา ๓๗ และมาตรา ๔๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย อธิบดีกรมวิชาการเกษตรโดยคำแนะนำของคณะกรรมการกักพืชจึงออกประกาศเงื่อนไขการนำเข้าเมล็ดพันธุ์มะละกอเพื่อการค้าจากไต้หวัน ดังต่อไปนี้ข้อ๑ ประกาศนี้เรียกว่า ประกาศกรมวิชาการเกษตรเรื่อง เงื่อนไขการนำเข้าเมล็ดพันธุ์มะละกอจากไต้หวัน พ.ศ. ๒๕๖๒ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ชนิดพืชที่อนุญาตเมล็ดพันธุ์มะละกอ(papaya,CaricapapayaL.)ข้อ๔ ศัตรูพืชกักกันที่เกี่ยวข้องTobaccoringspotvirus(TRSV)ข้อ๕ หน่วยงานที่รับผิดชอบ๕.๑ราชอาณาจักรไทย คือ กรมวิชาการเกษตร๕.๒ ไต้หวัน คือ Bureau of Animal and Plant Health Inspection and Quarantine (BAPHIQ) ได้รับมอบหมายให้เป็นองค์กรอารักขาพืชแห่งชาติ(NationalPlantProtectionOrganization)อย่างเป็นทางการของไต้หวัน ซึ่งต่อไปในประกาศนี้จะเรียกว่า NPPOข้อ๖ การอนุญาตนำเข้าต้องมีใบอนุญาตนำเข้าซึ่งออกให้โดยกรมวิชาการเกษตรข้อ๗ วิธีการขนส่งต้องส่งเมล็ดพันธุ์มะละกอมาจากเมืองท่าแห่งหนึ่งในไต้หวันไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางน้ำหรือทางอากาศข้อ๘ ข้อกำหนดสำหรับการนำเข้า๘.๑เมล็ดพันธุ์มะละกอที่ส่งไปยังราชอาณาจักรไทยต้องมิใช่พืชที่ได้รับการดัดแปลงสารพันธุกรรม๘.๒เมล็ดพันธุ์มะละกอต้องได้รับการตรวจสอบอย่างเป็นทางการในห้องปฏิบัติการด้วยเทคนิค Reverse transcription polymerase chain reaction (RT - PCR) หรือ Enzyme- linkedimmunosorbentassay(ELISA)หรือเทคนิคอื่นที่ทั้งสองฝ่ายเห็นชอบร่วมกันว่าปราศจากเชื้อ Tobaccoringspotvirusก่อนการส่งออก๘.๓ต้องบรรจุเมล็ดพันธุ์มะละกอในบรรจุภัณฑ์ที่สะอาด ใหม่ ต้องระบุชื่อพฤกษศาสตร์ และชื่อพันธุ์หรือสายพันธุ์ของมะละกอให้ชัดเจน และปราศจากแมลงที่มีชีวิต ดิน ทราย เมล็ดวัชพืช เมล็ดพืชปลอมปนส่วนของพืชอื่น ๆ ได้แก่ ใบ ส่วนของลำต้นเนื้อผล ส่วนของผลที่ห่อหุ้มเมล็ด ส่วนของสัตว์ ได้แก่ มูลสัตว์ และขนสัตว์ข้อ๙ การรับรองสุขอนามัยพืช๙.๑ต้องมีใบรับรองสุขอนามัยพืชซึ่งออกให้โดย NPPOกำกับมาด้วย โดยต้นฉบับใบรับรองสุขอนามัยพืชต้องแนบมาพร้อมกับสินค้าทุกครั้งที่ส่งไปยังราชอาณาจักรไทยและต้องระบุข้อความเพิ่มเติม ดังต่อไปนี้Papaya seeds were official tested laboratory by (specify the technique)andfoundfreefromTobaccoringspotvirus.๙.๒ต้องระบุชื่อวิทยาศาสตร์และชื่อพันธุ์หรือสายพันธุ์ของมะละกอให้ชัดเจนลงในใบรับรองสุขอนามัยพืชข้อ๑๐ การตรวจนำเข้า๑๐.๑เมื่อเมล็ดพันธุ์มะละกอมาถึงด่านนำเข้าในราชอาณาจักรไทย การตรวจนำเข้าจะดำเนินการหลังจากพนักงานเจ้าหน้าที่ได้ตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้า๑๐.๒พนักงานเจ้าหน้าที่จะเก็บตัวอย่างเมล็ดพันธุ์มะละกอและตรวจสอบเพื่อยืนยันว่ามีศัตรูพืชหรือไม่ถ้าตรวจพบศัตรูพืชมีชีวิตจะส่งตัวอย่างศัตรูพืชไปยังห้องปฏิบัติการเพื่อจำแนกชนิด และต้องกักเมล็ดพันธุ์ไว้จนกว่าจะทราบผลจากห้องปฏิบัติการ๑๐.๓ ในกรณีตรวจพบ Tobacco ringspot virus ระหว่างการตรวจนำเข้าเมล็ดพันธุ์มะละกอต้องส่งกลับ หรือทำลาย โดยผู้นำเข้าต้องเป็นผู้รับผิดชอบค่าใช้จ่าย๑๐.๔ในกรณีตรวจพบสิ่งมีชีวิตชนิดอื่นที่มีศักยภาพเป็นศัตรูพืชกักกันของราชอาณาจักรไทย ต้องกำจัดศัตรูพืชเหล่านั้นด้วยวิธีที่เหมาะสม (ถ้ามีวิธีการกำจัด)ส่งกลับ หรือทำลาย โดยผู้นำเข้าต้องเป็นผู้รับผิดชอบค่าใช้จ่าย กรมวิชาการเกษตรมีสิทธิระงับการนำเข้าเป็นการชั่วคราวจนกว่าการประเมินความเสี่ยงศัตรูพืชที่ตรวจพบนั้นได้ดำเนินการแล้วเสร็จข้อ๑๑ การประเมินกระบวนการส่งออก๑๑.๑การส่งออกเมล็ดพันธุ์มะละกอจากไต้หวัน ไปยังราชอาณาจักรไทยจะเริ่มดำเนินการได้หลังจากที่กรมวิชาการเกษตรได้ทำการประเมินกระบวนการตรวจรับรองส่งออกแล้วเท่านั้นโดยไต้หวันต้องเป็นผู้รับผิดชอบค่าใช้จ่ายทั้งหมด๑๑.๒ในกรณีที่มีการระงับการนำเข้า หากกรมวิชาการเกษตรพิจารณาแล้วเห็นว่าการประเมินกระบวนการตรวจรับรองส่งออกมีความจำเป็นกรมวิชาการเกษตรอาจส่งพนักงานเจ้าหน้าที่เดินทางไปประเมินกระบวนการตรวจรับรองส่งออกในไต้หวันก่อนจะตัดสินใจอนุญาตให้นำเข้าได้อีกต่อไป โดยไต้หวัน ต้องเป็นผู้รับผิดชอบค่าใช้จ่ายทั้งหมดประกาศณ วันที่ ๑ มีนาคม พ.ศ. ๒๕๖๒เสริมสุขสลักเพ็ชร์อธิบดีกรมวิชาการเกษตรพัชรภรณ์/ธนบดี/จัดทำ๑๗ กันยายน ๒๕๖๓สุภาทิพย์/ตรวจ๒๒ กันยายน ๒๕๖๓[๑]ราชกิจจานุเบกษา เล่ม ๑๓๖/ตอนพิเศษ ๖๐ ง/หน้า ๒๑/๑๒ มีนาคม๒๕๖๒